​Die Eenheid vir Navorsing oor Wiskunde-Onderwys (ENWOUS) is 'n navorsingsentrum in die Departement Kurrikulumstudie. Die Eenheid is in 1983 tot stand gebring as een van 'n aantal navorsingseenhede in die sosiale wetenskappe wat op 'n langtermyngrondslag aan Suid-Afrikaanse universiteite deur die Stigting vir Wetenskapontwikkeling ondersteun word.
'n Groot aantal nagraadse studente in Wiskunde-didaktiek het sedert die ontstaan van die Eenheid hul navorsing as deel van navorsingsprojekte binne die Eenheid gedoen.